Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: – az Országgyûlést vagy annak valamely állandó bizottságát, hogy az ismertetett alkotmányos kollízió megszüntetése érdekében az Alkotmánybíróságról szóló 1989. évi XXXII. törvény 21. § (6) a) pontja értelmében indítványozza az
Paragraph Index: 1062

– az Országgyûlést vagy annak valamely állandó bizottságát, hogy az ismertetett alkotmányos kollízió megszüntetése érdekében az Alkotmánybíróságról szóló 1989. évi XXXII. törvény 21. § (6) a) pontja értelmében indítványozza az Alkotmánybíróságnál a fenti kérdésben az Alkotmány értelmezését”. 8/ Babus úr azt állítja, hogy az adatvédelmi biztos leparancsolta az internetrõl a halapenz.hu adatbázisát, holott a honlapot – az adatvédelmi követelményeket értõ, és ezért is jogkövetõ magatartást tanúsító – üzemeltetõ maga vette le. 9/ A 2001-es népszámlálással kapcsolatos észrevételei pedig célt tévesztettek: a különleges adatokat is gyûjtõ, ezért különösen erõs garanciákat igénylõ népszámlálás adatvédelmi vonatkozásaihoz Péterfalvi Attilának semmi köze sem volt. A jogszabályi környezet – Országgyûlés általi – meghatározása, majd a végrehajtás ellenõrzése még Majtényi László, a korábbi adatvédelmi biztos mûködési idejére esik. Tisztelt Fõszerkesztõ Úr! A fentiekkel talán világossá tudtam tenni, hogy se cenzor, se illemtanár nem vagyok, hanem a Magyar Köztársaság Országgyûlése által – a személyes adatok védelméhez és a közérdekû adatok nyilvánosságához való alkotmányos jog védelmére – megválasztott adatvédelmi biztos, akinek tevékenységét az éves beszámolók elfogadásával már háromszor is elismerte az Országgyûlés. Budapest, 2005. május 10. Üdvözlettel: Dr. Péterfalvi Attila (903/V/2005) 2006/162/II. szám [Állásfoglalás: a közérdekû bejelentõ nem ügyfél adatait nem az államigazgatási eljárás általános szabályairól szóló törvény szerint kell kezelni] […] Tisztelt […]! Tájékoztatom, hogy a fenti ügyszámon a panaszbeadványa alapján folytatott vizsgálatot – melyben leírta, hogy elhunyt személy hanyag szállítása miatt bejelentéssel élt, névvel és címmel a […] Bt.-vel szemben ÁNTSZ […] intézeténél – lezártam. Az intézet a bt.-t figyelmeztetésben részesítette. Majd a bt. képviselõjének késõbbi kérésére – mivel büntetõeljárást akart kezdeményezni – továbbította az Ön személyes adatait. A vizsgált esettel kapcsolatban – […] városi tisztifõorvosnak az ügyben írott megkeresésemre adott válaszát is figyelembe véve – az álláspontom a következõ. A tisztifõorvos és az ÁNTSZ […] Intézete vezetõjének álláspontja szerint Ön az államigazgatási eljárásban ügyféllé vált, ennek folyományaként az eljárásban érintett másik fél is gyakorolhatta ügyféli jogait, melynek része az is, hogy a bejelentéssel érintett ügyfél betekinthet az eljárás irataiba és megismerheti a másik ügyfél (az Ön) személyes adatait. Ez a megállapítás nem helytálló az alábbiak miatt.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes